
Ministru kabineta noteikumi Nr. 400
Rīgā 2022. gada 5. jūlijā (prot. Nr. 35 19. §)
Grozījumi Ministru kabineta 2009. gada 27. oktobra noteikumos Nr. 1239 "Valsts sociālās aprūpes centra “Rīga” nolikums"
Izdoti saskaņā ar Valsts pārvaldes iekārtas likuma 16.panta pirmo daļu
· Izdarīt Ministru kabineta 2009. gada 27. oktobra noteikumos Nr. 1239 "Valsts sociālās aprūpes centra “Rīga” nolikums" (Latvijas Vēstnesis, 2009, 174. nr.) šādus grozījumus:
· 1. Izteikt 2. punktu šādā redakcijā:
· "2. Centrs īsteno valsts politiku ilgstošas sociālās aprūpes un sociālās rehabilitācijas jomā attiecībā uz bāreņiem un bez vecāku gādības palikušiem bērniem vecumā līdz diviem gadiem, bērniem ar smagiem un ļoti smagiem garīgās attīstības traucējumiem un bērniem ar smagiem un ļoti smagiem fiziskās attīstības traucējumiem, kā arī bērniem ar kombinētiem smagiem un ļoti smagiem garīgās un fiziskās attīstības traucējumiem vecumā līdz četriem gadiem, bērniem ar smagiem un ļoti smagiem garīga rakstura traucējumiem vecumā no četriem līdz 18 gadiem, pilngadīgām neredzīgām personām un personām ar smagiem un ļoti smagiem garīga rakstura traucējumiem (turpmāk – personas)."
· 2. Izteikt 8. punktu šādā redakcijā:
· "8. Centra direktoram ir divi vietnieki. Direktora vietnieks pilda arī vienas centra struktūrvienības vadītāja amata pienākumus."

